ΓΡΑΠΤΗ ΕΡΩΤΗΣΗ E-1054/96 υποβολή: Susan Waddington (PSE) προς την Επιτροπή (13 Μαΐου 1996)

Θέμα: Κοινοτικά προγράμματα ανταλλαγών

Ενέργειες που συνιστούν διάκριση, εκδηλώσεις ρατσισμού και ξενοφοβίας αποθαρρύνουν την ελεύθερη κυκλοφορία των πολιτών της Ενώσεως. Κρούσματα ως άνω υπονομεύουν ιδίως την επιτυχία των προγραμμάτων ανταλλαγών των Κοινοτήτων, όπως είναι τα Νεολαία για την Ευρώπη, Σωκράτης και Leonardo, καθόσον αποθαρρύνουν τους νέους από μειονότητες από του να συμμετάσχουν σε αυτά.

Σε ποίες ενέργειες προβαίνει η Επιτροπή για να επανορθώσει αυτή την κατάσταση; Ποία μελλοντική δράση σκοπεύει να αναλάβει, ιδίως εάν εγκριθεί το σχέδιο προτάσεως του Συμβουλίου για ανακήρυξη Έτους κατά του Ρατσισμού;

Απάντηση της κας Cresso εξ ονόματος της Επιτροπής (25 Ιουνίου 1996)

Η Επιτροπή είναι ενήμερη του προβλήματος που περιγράφει ο αξιότιμος βουλευτής. Υπενθυμίζεται ότι οι προτάσεις του λευκού βιβλίου για την «ανάπτυξη ανταγωνιστικότητα και την απασχόληση: οι προκλήσεις και οι οδοί για την είσοδο στον 21ο αιώνα» (1993) στηρίζονται στο διπλό στοίχημα του ανθρώπινου κεφάλαιου όσο του μεγαλύτερου πόρου-πηγής της Ευρωπαϊκής Κοινότητας και της ποικιλομορφίας των πολιτισμών, των παραδόσεων και των γλωσσών που αυξάνουν το δυναμικό προσαρμογής και τις δυνατότητες ανάπτυξης..

Πιο συγκεκριμένα, το λευκό βιβλίο «διδάσκομαι και μαθαίνω: προς μια κοινωνία γνώσης» που ενέκρινε η Επιτροπή στις 29 Νοεμβρίου 1995 εγγράφει στο τρίτο γενικό του στόχο το θέμα των «σχολείων δεύτερης ευκαιρίας». Τα σχέδια στο εξής που συνδέονται μ' αυτό το θέμα για την προετοιμασία των απαντήσεων στην πρόσκληση προτάσεων 1996 για το πρόγραμμα Leonardo da Vinci, απέδειξαν καθαρά τη σημασία των πληθυσμών που αναφέρει ο αξιότιμος βουλευτής και πρέπει να διοχετευθούν στα σχέδια που τα αφορούν ιδιαίτερα.

Τέλος, οι σημερινοί προβληματισμοί στο πλαίσιο της προετοιμασίας του πράσινου βιβλίου για την εκπαίδευση - κατάρτιση - έρευνα: τα εμπόδια στη διακρατική κινητικότητα», εντόπισαν καθαρά μεταξύ των εμποδίων για τη διακρατική κινητικότητα τα «προβλήματα που συνδέονται με την υπέρβαση των πολιτισμικών και ψυχολογικών φρακτών καθώς και τα προβλήματα ρατσισμού και ξενοφοβίας» τα οποία κληρονομούν πολύ συχνά τα άτομα που λαμβάνουν κατάρτιση σε άλλο κράτος μέλος.

Στο γενικό πλαίσιο των κοινοτικών προγραμμάτων εκπαίδευσης, κατάρτισης και νεολαίας, η Επιτροπή προβλέπει γι' αυτό το θέμα διάφορες ενέργεια:

- το πρόγραμμα ΣΩΚΡΑΤΗΣ χειρίζεται το θέμα με πολλούς τρόπους ιδιαίτερα το κεφάλαιο σχολικής εκπαίδευσης (Comenius) του προγράμματος περιλαμβάνει ολόκληρη δράση που αφιερώνεται συγκεκριμένα στην ενίσχυση της εκπαίδευσης των παιδιών των μεταναστών, των διακινούμενων και των αθίγγανων καθώς και των επαγγελματικά μετατιθέμενων, για να ενισχυθεί η διαπολιτισμική διάσταση του σχολικού mainstream ιδιαίτερα στους τομείς που χαρακτηρίζονται με υψηλά επίπεδα μαθητών από διάφορες εθνότητες, φυλές και θρησκευτικές πεποιθήσεις. Πολλές άλλες ενέργειες του προγράμματος δίνουν προτεραιότητα σε σχέδια και ενέργειες που χειρίζονται τις ανάγκες των μαθητευόμενων με προέλευση μειονεκτικών κύκλων ή που παρακολουθούν εκπαιδευτικά ιδρύματα τα οποία εδρεύουν σε μειονεκτικές περιοχές 7

- σύμφωνα με το πρόγραμμα Leonardo da Vinci, τα άτομα ωφελούνται άμεσα και έμμεσα από ταπροΪόντα και τις μεθοδολογίες που αναπτύχθηκαν σε πειραματική βάση. Τα μέτρα που αναλήφθηκαν άμεσα το 1995 σχετικά με αυτές τις ομάδες περιλαμβάνουν ορισμένα σημαντικά όπως στο «em-module» του πανεπιστημίου Ghent University συνδυάζεται συγκεκριμένα με εθνικές μειονότητες, ένα ολοκληρωμένο σχέδιο για μόνιμα εγκαθιστούμενους αθίγγανους, το σχέδιο «entrance» που στοχεύει στην ανάπτυξη κοινοτικών δεξιοτήτων νεαρών ατόμων, το σχέδιο «κατάρτιση τοποθεσίας/κατασκευαστικού εργοταξίου» που σχεδιάστηκε ειδικά για να αντιμετωπίσει τις συγκεκριμένες ανάγκες των νεαρών ατόμων που κινδυνεύουν να βρεθούν περιθωριοποιημένοι, καθώς και το σχέδιο NOE για να προωθήσει την πρόσβαση σε νέες θέσεις εργασίας στις τοπικές κοινότητες.

Έμμεσα μέτρα περιλαμβάνουν τα συστήματα για την κατάρτιση των εκπαιδευτών, το βασικότερο από αυτά πιθανώς είναι το σχέδιο Alcantara για την κατάρτιση των κοινοτικών λειτουργών και διδασκάλων ώστε να προσαρμόζονται στην εργασία με εθνικές μειονότητες.

Οι απαντήσεις σ' αυτό το θέμα μετά την πρόσκληση προτάσεων άσκησης 1996 του Leonardo da Vinci απέδειξαν καθαρά το μέγεθος των ομάδων που αναφέρει ο αξιότιμος βουλευτής και πρέπει να καταλήξουμε σε σχέδια που συνδέονται συγκεκριμένα με αυτές 7

- το πρόγραμμα Νεολαία για την Ευρώπη εξασφαλίζει μεγαλύτερη συμμετοχή νέων μειονεκτούντων ατόμων, εφόσον ορίζει ότι τουλάχιστον 30% των δεσμεύσεων κονδυλίων πρέπει να διατεθούν στις ανταλλαγές νεαρών ατόμων και ένα παρόμοιο ποσό σε όλα τα άλλα μέτρα. Κατά συνέπεια, το 1995 πολυάριθμα νεαρά άτομα από εθνοτικές μειονότητες συμμετείχαν ενεργά στις διάφορες ενέργειες αυτού του προγράμματος και συγχρηματοδοτήθηκαν, χάρη σ' αυτό το πρόγραμμα, εκστρατείες ενημέρωσης ή ειδικά σχέδια που επικεντρώνονταν στην καταπολέμηση του ρατσισμού και της ξενοφοβίας.

Εάν πρόκειται η πρόταση για έτος κατά του ρατσισμού να εγκριθεί, τα προγράμματα της Κοινότητας σ 'αυτόν τον τομέα της εκπαίδευσης και της κατάρτισης θα διαδραματίσουν σημαντικό μέρος στην εξασφάλιση της επιτυχίας του. Υπό τον όρο των κατάλληλων διαβουλεύσεων με τους σχετικούς φορείς, κάθε πρόγραμμα θα αποτελέσει ένα από τα κεντρικά του σημεία στον αντίστοιχο τομέα δραστηριότητάς του.